TPIPL ใจชื้น งบ Q3/59 ขาดทุนลดลง 88% หลังรายได้เพิ่ม-ต้นทุนลด
TPIPL ใจชื้น งบ Q3/59 ขาดทุนลดลง 88% มาที่ 113.30 ลบ. จากปีก่อนขาดทุน 909.87 ลบ. หลังรายได้เพิ่ม-ต้นทุนลด ขณะที่ 9 เดือนแรกขาดทุนลดลง 84% อยู่ที่ 202.75 ลบ. จากปีก่อนขาดทุน 1.28 พันลบ.
15 พ.ย. 2559

บริษัท ทีพีไอ โพลีน จำกัด (มหาชน) หรือ TPIPL รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 113.30 ล้านบาท หรือขาดทุนสุทธิ 0.006 บาทต่อหุ้น ขาดทุนลดลง  88% จากช่วงเดียวกันของปีก่อนที่มีผลขาดทุนสุทธิ 909.87 ล้านบาท หรือขาดทุนสุทธิ 0.046 บาทต่อหุ้น
โดยผลการดำเนินงานในไตรมาสดังกล่าวที่ขาดทุนลดลง เนื่องจากรายได้จากการขายเพิ่มขึ้น อีกทั้งต้นทุนขายและค่าเสื่อมราคาของส่วนเกินทุนจากการตีราคาลดลง
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 202.75 ล้านบาท หรือขาดทุนสุทธิ 0.01 บาทต่อหุ้น ขาดทุนลดลง  84% จากช่วงเดียวกันของปีก่อนที่มีผลขาดทุนสุทธิ 1.28 พันล้านบาท หรือขาดทุนสุทธิ 0.064 บาทต่อหุ้น